ai4bharat/Pralekha huggingface dataset:
صدر جمہوریہ کا سکریٹریٹ
جذبے اور فخر کے ساتھ کام کرکے آپ اس بات کو یقینی بناسکتے ہیں کہ 2047 کا ہندوستان زیادہ خوشحال ،طاقتوراورآسائش سے پُر ہوگا: صدر جمہوریہ مرمو کا 2020 کے بیچ کے آئی اے ایس افسران سے خطاب
صدر جمہوریہ نے 2020 کےبیچ کے آئی اے ایس افسروں سے ملاقات کی
2020 کےبیچ کے 175 آئی اے ایس افسروں کے ایک گروپ نے، جو اس وقت مختلف مرکزی وزارتوں اور محکموں میں اسسٹنٹ سکریٹریز کے طور پر تعینات ہیں، آج  کوراشٹرپتی بھون میں صدر جمہوریہ ہند،محترمہ دروپدی مرمو سے ملاقات کی۔
افسران سے خطاب کرتے ہوئے صدر جمہوریہ نے کہا کہ سرکاری ملازمین کے طور پر، ہندوستان کو علم، سپلائی چین، اختراعات، ٹیکنالوجی ، ترقی اور دیگر مختلف شعبوں میں عالمی مرکز کے طور پر ابھرنے میں ان کا ایک اہم رول ہے۔ اس کے ساتھ ساتھ ، ہندوستان کواپنی لیڈر شپ پوزیشن کو مستحکم کرنا ہے جو اس نے سماجی اعتبار سےسب کو شامل کرکے اور ماحولیاتی طور پر پائیدار ترقی کے شعبوں میں حاصل کی ہیں۔
اس حقیقت کی طرف اشارہ کرتے ہوئے کہ 2047 تک 2020 بیچ کے افسران سب سے سینئر فیصلہ سازوں میں شامل ہوں گے،صدرجمہوریہ نے کہا کہ جذبے اور فخر کے ساتھ کام کر کے وہ اس بات کو یقینی بنا سکتے ہیں کہ 2047 کا ہندوستان زیادہ خوشحال، مضبوط اورآسائش والا ہوگا۔ انہوں نے کہا کہ 2047 کے ہندوستان کی تشکیل کے لیے انہیں جدید اور خدمت پر مبنی ذہن کے ساتھ کام کرنا ہوگا۔ انہوں نے یہ بھی کہا کہ مشن کرم یوگی ہمارےسرکاری ملازمین کو ان کے نقطہ نظر میں زیادہ جدید، متحرک اور حساس بنانے کے لیے ایک اہم پہل ہے۔
صدر جمہوریہ نے کہا کہ بنیادی ڈھانچہ میں زبردست ترقی کے ساتھ یہ کافی آسان ہوگیا ہے کہ ملک کے دور دراز کے علاقوں تک پہنچا جائے ۔انہوں نے کہا کہ سرکاری ملازمین سے یہ توقع کی جاتی ہے کہ وہ اپنے ذمہ داری کے ساتھ آخری فرد یا سب سے محروم شخص تک پہنچیں گے اور اس کی زندگی کو بہتر بنائیں گے۔ وہ ان لوگوں کے لیے مواقع کھول سکتے ہیں جو فلاحی اسکیموں یا ترقیاتی پروگراموں سے واقف نہیں ہیں۔ انہوں نے انہیں یاد دلایا کہ کسی بھی فلاحی اقدام کو حقیقی معنوں میں تب ہی کامیاب قرار دیا جا سکتا ہے جب اس کے فوائد غریبوں، پسماندہ افراد اور ہمارے معاشرے کے نچلے طبقے کے دوسرے لوگوں تک پہنچیں۔ انہوں نے کہا کہ سرکاری ملازمین کو ایسے پسماندہ لوگوں تک پہنچنے کی کوشش کرنی چاہیے۔ پسماندہ لوگوں کو مدد کے لیے ان تک پہنچنے میں مشکل میں نہیں ڈالنا چاہیے۔
صدرجمہوریہ نے کہا کہ سرکاری ملازمین کو عوامی خدمت کی لگن، کمزور طبقات کے تئیں ہمدردی اور دیانتداری اور طرز عمل کے اعلیٰ ترین معیارات اور غیر جانبداری اور معروضیت سے رہنمائی حاصل کرنی چاہیے۔ان سے توقع کی جاتی ہے کہ وہ پنچایتی راج اداروں سے متعلق آئینی دفعات، درج فہرست علاقوں اور درج فہرست قبائل کے انتظام اور کنٹرول کے معاملے میں سرگرم اورذہانت کا مظاہرہ کریں گے۔اور چھٹے شیڈول میں مذکور شمال مشرق میں قبائلی علاقوں کی انتظامیہ کے بارے میں شقوں کے حوالے سے سرگرم رہیں گے ۔
صدرجمہوریہ نے کہا کہ سرکاری ملازمین کو اپنے علاقے کو انسانی ترقی کے اشاریہ میں نمبر ون بنانے کے جذبے سے تقویت اور تحریک حاصل کرنی چاہئے ۔ اور انہیں غریبوں کی زندگیوں کو بدلنے میں فخر محسوس کرنا چاہیے۔اس کے علاوہ انہیں ان لوگوں کے بارے میں حساس ہونا چاہئے جن کی خدمت کرنا ان کا فرض ہے۔ انہوں نے کہا کہ ’’واسودھائیو کٹمبکم‘‘ - پوری دنیا ایک بڑا کنبہ ہے - عظیم ہندوستانی اخلاقیات کا حصہ ہے۔ ’’بھارتمیو کٹمبکم‘‘ - سارا ہندوستان میرا کنبہ ہے - آل انڈیا سروسز سے تعلق رکھنے والے سرکاری ملازمین کے اخلاق کا لازمی جزو ہونا چاہیے۔
Click here to see President's Speech
مواصلات اور اطلاعاتی ٹیکنالوجی کی وزارت
بھارتی ڈاک اور اقوام متحدہ کی ڈاک سروس  نے دونوں ملکوں کے مابین ڈاک کی ترسیل سے متعلق کسٹمز ڈیٹا کے الیکٹرانک ایکسچینج کے معاہدے پر دستخط کیے
اس معاہدے کا مقصد ڈاک چینلز کے ذریعے چھوٹے اور بڑے برآمد کنندگان کے لئے 'برآمدات میں آسانی' کا راستہ ہموار کرنا ہے
محکمہ ڈاک ، حکومت ہند  اور اقوام متحدہ کی ڈاک سروس  نے دونوں ممالک کے مابین ڈاک کی ترسیل سے متعلق کسٹمز ڈیٹا کے الیکٹرانک ایکسچینج کے لئے معاہدہ کیا ہے۔ اس معاہدے سے منزل مقصود پر فزیکل رسائی سے قبل ڈاک کے بین الاقوامی اشیا کا الیکٹرانک ڈیٹا منتقل کرنا اور حاصل کرنا ممکن ہوگا۔ اس سے معتبریت، وزیبلٹی اور حفاظت کے لحاظ سے ڈاک خدمات کی کارکردگی میں بھی بہتری آئے گی۔
ریاستہائے متحدہ امریکہ ہندوستان کے لئے ٹاپ برآمداتی مقام  ہے جو ڈاک چینل کے ذریعہ سامان کے تبادلے میں بھی نظر آتا ہے۔ 2019 میں بھارتی ڈاک کے ذریعہ منتقل کردہ تقریبا 20٪ آؤٹ باؤنڈ ای ایم ایس اور 30٪ لیٹرس اور اسمال پیکٹ امریکہ میں پہنچائے گئے تھے جبکہ بھارتی ڈاک کے ذریعہ موصول ہونے والے 60٪ پارسل امریکہ سے آئے تھے۔ معاہدے کے مطابق الیکٹرانک ایڈوانس ڈیٹا  کا تبادلہ ڈاک چینل کے ذریعہ ہندوستان کے مختلف حصوں سے امریکہ کے لئے برآمدات پر زور دینے کے ساتھ باہمی تجارت کو فروغ دینے کی طرف ایک کلیدی محرک ثابت ہوگا اس بات کو پیش نظر رکھتے ہوئے کہ ایم ایس ایم ای مصنوعات اور جواہرات، ادویہ سازی اور بھارت سے دیگر مقامی مصنوعات کے لئے امریکہ ایک بڑا مقام ہے۔ اس سے برآمداتی اشیاء کی کسٹم کلیئرنس کو تیز کرنے کے لئے برآمداتی صنعت کا ایک بڑا مطالبہ پورا ہوگا۔
اس معاہدے کے تحت جو بنیادی مقصد پیش کیا جائے گا وہ یہ ہے کہ ملک کے مختلف حصوں سے ڈاک چینلز کے ذریعے چھوٹے اور بڑے برآمد کنندگان کے لئے ’’ برآمدات میں آسانی‘‘ کا راستہ ہموار کرنا ہے اور ہندوستان کو دنیا کے لئے ایک ایکسپورٹ ہب بنانے میں اپنا کردار ادا کرے گا۔
اس معاہدے پر ڈاک محکمہ، حکومت ہند کے ڈپٹی ڈائریکٹر جنرل  جناب پرنوئے شرما اور ریاستہائے متحدہ امریکہ کی ڈاک سروس کے گلوبل بزنس کے منیجنگ ڈائریکٹر جناب رابرٹ ایچ رینس جونیئر نے دستخط کیے۔
وزارت دفاع
او این جی سی ہیلی کاپٹر عملے کی تلاش – اپ ڈیٹ نمبر 2
نئی دہلی۔15؍جنوری۔بھارتی بحریہ کے ذریعے حادثے کا شکار ہوچکے پون ہنس ہیلی کاپٹر  کی تلاش 13 جنوری 2018 کے رات بھر اور اس کے بعد بھی جاری رہی۔
آئی این ایس ٹی ای جی اپنے انٹگرل ہیلو کے ساتھ سینئر آفیسر سرچ فورس کی ڈیوٹی میں مصروف رہا جو 13 جنوری 2018 کو 17:15 بجے سے شروع ہوئی اور یہ عملہ آئی این، آئی سی جی اور او این جی سی اثاثوں کے ساتھ ملکرتلاش اور بچاؤ کے عمل میں مصروف رہا۔
اس کے علاوہ آئی این ڈورنیئر  اور پی 81  سطح آب پر 13 جنوری 2018 کی رات بھر مصروف رہا اور اس کے ساتھ ہیلی کاپٹر بھی مصروف عمل رہے جن میں ایس کے 520 اور چیتک سی ایچ 429 ہیلی کاپٹر شامل ہیں۔ بحری جہازوں اور طیاروں نے جو ملبہ پانی پر تیرتا ہوا دیکھا اسے نکالنے کا عمل بھی جاری تھا۔
آئی این ایس ماکر، جو ایک خصوصی ہائیڈرگرافک بحری جہاز ہے اور جس پر مخصوص آلات لگے ہوئے ہیں وہ بھی 14جنوری 2018 سے تلاش کی کوششوں میں تعاون دے رہا ہے۔ مجموعی طور پر 16 بحری جہاز  اور چار طیارے یعنی سیکنگ ، چیتک جن کا تعلق بھارتی بحریہ سے ہے اور ڈونیئر / چیتک جن کا تعلق آئی سی جی سے ہے، وہ 14 جنوری 2018 سے مصروف عمل ہیں۔
او ایس وی ٹی اے جی -15 اور او ایس وی سمندر سیوک  فی الحال سروے اور متعلقہ علاقے میں غوطہ لگانے میں مصروف ہیں اور دیگر آئی این ، آئی سی جی اور او این جی سی اثاثے بھی تلاش میں لگے ہوئے ہیں تاکہ گمشدہ عملے اور طیارے کے ملبے کا پتہ لگایا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-292
(Visitor Counter : 62
سائنس اور ٹیکنالوجی کی وزارت
این آر ڈی سی اور این اے ایل ایرو اسپیس انجینئرنگ اسٹارٹ اپس کو پروان چڑھائیں گے
نئی دہلی،19؍اگست، اسٹارٹ اپس وہ پہل قدمیاں ہیں جن کے توسط سے قومی دھارے میں اختراع متعارف کرانے کی کوشش کی جارہی ہے۔ منصوبہ عمل یہ ہے کہ سہل کاری اور سرپرستی پر توجہ مرکوز کی جائے۔ اسٹارٹ اپ کا ایک دوسرا پہلو یہ ہے کہ صنعت – تعلیمی اداروں اور شراکت داری کو بڑھا وا دیا جائے اور انہیں پروان چڑھایا جائے۔ ان تمام پہلوؤں پر نظر رکھتے ہوئے قومی تحقیقی ترقیات کارپوریشن  اور سائنٹفک اور صنعتی تحقیق کی کونسل – نیشنل ایرو اسپیس لیباریٹریز  نے ایک اختراع اور پروان چڑھانے کا مرکز قائم کرنے کے لئے اشتراک کیا ہے، اس کے لئے بیرونی نجی ذرائع سے سرمایہ فراہم کرایا جائے گا تاکہ ایرو اسپیس ٹیکنالوجی کے شعبے میں اسٹارٹ اپس کو فروغ دیا جاسکے۔
اس پروگرام کے تحت ایرو اسپیس انجینئرنگ کے شعبے میں اسٹارٹ اپس کو پروان چڑھایا جائے گا اور مصنوعات اور پروٹو ٹائپ ڈیولپمنٹ اور ان کی اسناد بندی کے لئے ان کی سرپرستی اور امداد کی جائے گی۔ این آر ڈی سی کے چیف مینجنگ ڈائریکٹر ڈاکٹر ایچ پروشوتم نے کہا ہے کہ یہ ایک تاریخی دن ہے کیونکہ این آر ڈی سی اور سی ایس آئی آر - این اے ایل نے ایرو اسپیس انجینئرنگ کے اعلی تکنیکی شعبے میں اسٹارٹ اپس کو فروغ دینے کے لئے ایک اختراعی شراکت داری قائم کی ہے اور یہ شراکت داری دیگر سی ایس آئی آر تجربہ گاہوں میں اختراع اور پروان چڑھانے کے مراکز کے قیام کا راستہ ہموار کرسکتی ہے۔ یہ وہی تجربہ گاہیں ہیں جو مختلف موضوعاتی شعبوں میں کام کررہی ہیں۔ ڈاکٹر پروشوتم نے کہا کہ یہ شراکت داری ملک کے نوجوانوں کے لئے روز گار کے مواقع فراہم کرنے میں بھی مدد گار ہوگی، جو وقت کی ضرورت بھی ہے۔
مذکورہ معاہدے پر ڈاکٹر ایچ پروشوتم اورسی ایس آئی آر – این اے ایل کے ڈائریکٹر ڈاکٹر جتیندر جے یادو نے اپنے دستخط کئے اور اس دستاویز کا تبادلہ دونوں اداروں کے نمائندگان کے ذریعے سائنٹفک اینڈ انڈسٹریل ریسرچ  کے سکریٹری ڈاکٹر شیکھر سی منڈے اور سی ایس آئی آر کے ڈائریکٹر جنرل جناب آر ویدیش ورن، ڈی ایس آئی آر کے جوائنٹ سکریٹری اور سی ایس آئی آر اور این اے ایل کے دیگر سینئر افسران کی موجودگی میں سی ایس آئی آر ہیڈ کوارٹرس واقع نئی دہلی میں عمل میں آیا۔
۔۔۔۔۔۔۔۔۔۔۔۔۔۔۔۔۔۔


U-4535
(Visitor Counter : 152
وزارت خزانہ
سرکاری اسٹاک2023کے 4.48فیصد کی نیلامی برائے فروخت ،حکومت ہند کے فلوٹنگ ریٹ بانڈ 2033کی نیلامی برائے فروخت، سرکاری اسٹاک2035کے 6.22فیصد کی نیلامی برائے فروخت ،اورسرکاری اسٹاک 2050کے 6.67فیصد کی نیلامی برائے فروخت 
نئی دہلی:14دسمبر، 2020: حکومت ہند نے درج ذیل کی فروخت کا اعلان کیاہے قیمت پرمبنی نیلامی کے ذریعہ 6ہزارکروڑ روپے  نوٹیفائیڈ رقم کے لئے سرکاری تمسکات 2023کا 4.48فیصد ، قیمت پرمبنی نیلامی کے ذریعہ 2000کروڑروپے  نوٹیفائیڈ رقم کے لئے حکومت ہند کے فلوٹنگ ریٹ بانڈز ،2033 قیمت پرمبنی نیلامی کے ذریعہ 9000کروڑروپے  نوٹیفائیڈ رقم کے لئے سرکاری تمسکات 2035کا 6.22فیصد اورقیمت پرمبنی نیلامی کے ذریعہ 5000کروڑروپے  نوٹیفائیڈ رقم کے لئے سرکاری تمسکات 2050کا6.67فیصد ۔ حکومت ہند کے پاس درج بالاسیکیوریٹی کے مقابلے 2000کروڑروپے تک کی اضافی رکنیت حاصل کرنے کا اختیارہوگا۔ نیلامی کاانعقاد ریزروبینک آف انڈیا ، ممبئی آفس ، فورٹ ، ممبئی کے ذریعہ 18دسمبر ،2020کو متعددقیمتوں کے طریقے کے ذریعہ کیاجائے گا۔
تمسکات کی فروخت کی نوٹیفائیڈ رقم کے 5فیصد تک کی رقم سرکاری سکیوریٹی کی نیلامی میں غیرمقابلہ جاتی بولی لگانے کی سہولت کی اسکیم کے تحت اہل افراد اور اداروں کو تقسیم کی جائے گی ۔
نیلامی کے لئے مقابلہ جاتی اورغیرمقابلہ جاتی دونوں بولیاں ریزروبینک آف انڈیا کے کوربینکنگ سالیوشن  نظام پر الیکٹرانک فارمیٹ میں 18دسمبر،2020کو پیش کی جانی چاہیے ۔ غیرمقابلہ جاتی بولیاں صبح 10:30بجے سے 11:00بجے کے درمیان اور مسابقتی بولیاں 10:30 بجے لیکر 11:30 بجے کے درمیان پیش کی جانی چاہیئں ۔
نیلامی کے نتائج کا اعلان 18دسمبر، 2020 کو کیاجائے گااوربولی لگانے میں کامیاب ہونے والوں کے ذریعہ ادائیگی 21دسمبر، 2020 کو کی جائیگی ۔
یہ تمسکات ریزروبینک آف انڈیا کے ذریعہ وقت بوقت ترمیم شدہ سرکلرنمبرآربی آئی /19-2018/25مورخہ24جولائی ، 2018 کے تحت جاری ‘مرکزی حکومت کی سیکیوریٹی میں کب جاری لین دین ’سے متعلق رہنما ہدایات کے مطابق ‘کب جاری ’ کاروبارکے لئے اہل ہوں گے ۔
م ن۔م ع۔ ع ن
U NO: 8084
(Visitor Counter : 66
صحت اور خاندانی بہبود کی وزارت
کووڈ-19 ٹیکہ کاری: اوہام اور حقائق
حکومت ہند نے یہ پختہ انتظامات کئے کہ براہ راست ریاستی خریداری کے تحت ویکسین کی تمام تر فراہمی 21 جون 2021 سے قبل ریاستوں/ مرکزی انتظام والے علاقوں میں مہیا کرادی جائے
براہ راست ریاستی خریداری کی کوئی بقیہ خوراکیں ویکسین تیار کرنے والوں پر واجب نہیں ہیں
اس کے علاوہ حکومت ہند نے ریاستوں/یوٹیز کو طے شدہ پروگرام کے مطابق خاطر خواہ تعداد میں مفت خوراکیں مہیا کرائیں
نئی دہلی 22 جون 2021: میڈیا میں اس طرح کی خبریں آئی تھیں جن میں الزام لگایا گیا تھا کہ کووڈ-19 عالمی وبا میں جاری مفت ٹیکہ کاری میں دہلی سرکار کی جانب سے 18 سے 44 برس کی عمر والوں کے لئے مفت ویکسین کی سپلائی نہیں ہوئی ہے۔
یہ واضح کیا گیا ہے کہ حکومت ہند نے اس بات کو یقینی بنایا کہ متعلقہ ریاستوں کو 21 جون 2021 سے قبل کووڈ-19 ویکسین کی براہ راست ریاستی خریداری کے تحت مکمل فراہمی کی جائے ۔
ریاستی خریداری کے اعدادوشمار کے مطابق ویکسین تیار کرنے والوں نے 21 جون 2021 سے قبل مختص کردہ 5.6 لاکھ خوراکیں دہلی کو فراہم کیں۔ اس کے علاوہ 8.8 لاکھ خوراکیں حکومت ہند کی خریداری کے تحت مفت دہلی کو فراہم کی گئیں اور مزید خوراکیں پہنچنے کے عمل میں ہیں جو جون 2021 کے آخر تک پہنچ جائیں گی۔ 22 جون 2021 تک دہلی کے پاس 9.9 لاکھ باقی اور غیر استعمال شدہ خوراکیں دستیاب ہیں۔
21 جون 2021 سے ریاستیں حکومت اور حکومت ہند کی فراہمی، خواہ وہ کسی بھی قسم کی سپلائی ہو۔18 برس سے زیادہ کی عمر والوں کے لئے استعمال کی جائے گی کیونکہ تمام ترجیحی گروپوں کو اب یکجا کردیا گیا ہے اور ریاستی حکومت کے نشان زد CVC میں یہ خوراکیں مفت دی جائیں گی۔
قبائیلی امور کی وزارت
ٹرائیفیڈ کا ویلیج اور ڈیجیٹل کنکیٹ- قبائلی عوام کے ساتھ رابطے کا قیام
نئی دہلی، 17/فروری۔2021
وزارت قبائلی امور کی قیادت میں پچھلے ایک سال کے دوران ٹرائیفیڈ نے وباء کی وجہ سے خطرناک حد تک متاثر ہو کر مصیبت کے شکار قبائلی عوام کی روزی روٹی میں بہتری لانے کے لئے مدد کرنے کی غرض سے متعدد پہل کی ہے۔یہ یقینی بنانے کے لئے یہ پہل قبائلی عوام تک پہنچیں اور انہیں موجودہ اسکیموں سے مستفید کیاجاسکے۔ ملک بھر میں ٹرائیفیڈ کے علاقائی حکام پورے ملک میں اہم قبائلی آبادی والے گاؤں کی پہچان کریں گے اور 31 مارچ 2021 تک وہاں اپنی بنیاد قائم کریں گے۔ زمینی سطح پر موجود ہونے سے ٹرائیفیڈ کے حکام کو ان پروگراموں پر عمل آوری کی نگرانی کرنے اور قبائلی بھائیوں کو بااختیار بنانے میں مدد ملے گی۔
‘ گوووکل فار لوکل’ کی بنیاد پر ‘ گوووکل فار لوکل کو ٹرائبل- میرا جنگل میری ملکیت میری صنعت’ کا اصول اپناتے ہوئے موجودہ پروگراموں کے علاوہ متعدد راہبری کرنے والے پروگرام بھی شروع کئے گئے ہیں جو قبائلی عوام کے لئے انتہائی سود مند ثابت ہورہے ہیں۔
ان اقدامات میں ون دھن ، ٹرائبل ،اسٹارٹ اپ اور کم از کم قیمت کی توسط سے چھوٹی جنگلاتی پیداوار کی مارکٹینگ  اور ترقی کا ایک ویلیو چین جیسے منصوبے شامل ہیں۔ جو جنگلاتی پیداوار کا اسٹور کرنے والوں کو ایم ایس پی کی سہولت مہیا کرتی ہے۔ اس کے ساتھ ہی قبائلی گروپوں کے توسط سے قیمتوں کا تعین اور مارکٹینگ بھی کی جاتی ہے۔جس کو ملک بھر میں پسند کیاجارہا ہے۔
اس کا مقصد نہ صرف قبائلی کاروبار کو بڑھاوا دینا ہے بلکہ گاؤں پر مبنی قبائلی مصنوعات کو اور کاریگروں کو بین الاقوامی معیار والے انتہائی جدید پلیٹ فارم کی قیام کے ذریعہ قومی و بین الاقوامی بازاروں سے میک و لنک کرنے کے لئے سبھی کچھ سمیت کر ایک ڈیجٹیلائزیشن مہم شروع کی گئی تھی۔
ٹرائیفیڈ نے ون دھن اسکیم، دیہی ہارٹ، جنگلوں میں رہنے والوں کے گوداموں سے متعلق سبھی معلومات کو ون دھن ایم آئی ایس پورٹل میں ڈیجیلائٹ کردیا گیا ہے۔ ڈیجیلائٹزیشن کی اس کوشش کا جس میں جی آئی ایس تکنیک کے توسط سے تمام قبائل کلسٹرز کی شناخت و میپنگ کی گئی ہے۔ ان کا ویلج کنکیٹ کے اس مرحلے کے دوران فائدہ اٹھایا جائے گا۔ ٹرائیفیڈ کے حکام یہ یقینی بنائیں گے کہ تمام قبائلی گروپوں اور مصنوعات تیار کرنےو الوں کو اس ڈیجیٹل نظم میں شامل کردیا جائے اور دوسری وزارتوں اور ایجنسیوں کے ساتھ تال میل سے دستیاب تمام فوائد انہیں حاصل ہوسکیں گے۔ گاؤں کو اس پورٹل سے جوڑا جائے گا۔
اس کے علاوہ ٹرائیفیڈ کے ایم ایف پی، دستکار اور ہتھ کرگھا کی آن لائن خرید کی سہولت کے لئے قبائلی صنعت کاروں اور جنگلات میں رہنے والوں و کاریگروں کے لئے ایک بازار بھی شروع کیا۔ رفتہ رفتہ ملک بھر میں 5 لاکھ قبائلی مصنوعات تیار کرنےو الوں کو ان کی قدرتی پیداوار اور ان کی دستکاری کے سامانوں کو بازار سے جوڑا جارہا ہے۔ زمینی سطح پر ٹرائیفیڈ حکام کی موجودگی سے یہ توقع کی جاتی ہے کہ قبائلی کاریگروں کو مناسب طور پر اطلاع کیاجائےگا اور ان کی مدد کی جائے گی۔ تاکہ وہ بڑے بازاروں تک زیادہ سے زیادہ رسائی حاصل کرسکیں اور اس طرح اپنی آمدنی میں بھی بہتری لاسکیں۔
امید ہے کہ ٹرائیفیڈ کے گاؤں اور ڈیجیٹل ربط کے اس مرحلے سے اگلے سال میں تمام مجوزہ اقدامات کی کامیاب عمل آوری سے کافی مدد ملے گی اور ملک بھر قبائلی عوام کی زندگی میں مکمل طور پر تبدیلی آجائے گی۔
بجلی کی وزارت
این ٹی پی سی کو بجلی کی پیداوارمیں قابل قدر شراکت کے لئے سی بی آئی پی ایوارڈ 2022 سے نوازا گیا
این ٹی پی سی لمیٹڈ، کو 'بجلی کی پیداوار میں شاندار شراکت' کے لیے سی بی آئی پی ایوارڈ 2022 سے نوازا گیا ہے، جس میں سب سے زیادہ تعاون اس کے وندھیاچل سپر تھرمل پاور اسٹیشن سے ہے، جو اس کی کارکردگی اور اعلیٰ سطح کی پیداوار کے لیے ملک کا سب سے بڑا پاور اسٹیشن ہے۔
یہ ایوارڈ بجلی،نئی اور قابل تجدید توانائی کے مرکزی وزیر عزت مآب جناب آر کے سنگھ نےپیش کیا ۔یہ انعام ڈائریکٹر  جناب رمیش بابو وی، اور ریجنل ایگزیکٹو ڈائریکٹر  جناب پروین سکسینہ کو دیا گیا ۔ سی بی آئی پی ڈے کے موقع پر اسکوپ کنونشن سنٹر، نئی دہلی میں ایگزیکٹو ڈائریکٹر  جناب سواش چندر نائک بھی موجود تھے۔
سی بی آئی پی ایوارڈ اداروں/ افراد کو پانی، بجلی اور قابل تجدید توانائی کے شعبوں کی ترقی میں نمایاں شراکت کے لیے دیا جاتا ہے۔
یہ ایوارڈ ملک میں بجلی کی پیداوار میں این ٹی پی سی کی لازوال شراکت کا ثبوت ہے۔
..................................................................................................................
ش ح۔ ام۔
U-2465
(Visitor Counter : 50
امور داخلہ کی وزارت
مرکزی وزیر داخلہ امت شاہ نے انٹلی جنس بیورو کےسبکدوش ہونے والے ڈائریکٹر راجیو جین اور را کے سیکریٹری انل کمار دھسمانہ کی عزت افزائی کی
نئی دہلی، 9 جولائی 2019، مرکزی وزیر داخلہ امت شاہ نے کل شام یہاں انٹیلی جنس بیورو کے ریٹائرڈ ڈائریکٹر جناب راجیو جین اور را کے سیکریٹری انل کمار دھسمانہ کے اعزاز میں ایک عشائیہ کااہتمام کیا۔
اس موقعہ پر اظہار خیال کرتے ہوئے جناب امت شاہ نے دونوں افسروں کے بہترین کیرئیر کے دوران قومی سلامتی کو مستحکم کرنے میں ان کے رول کی ستائش کی۔
جناب جین اور جناب دھسمانہ نے اپنے اعزاز میں دیئے گئے عشائیہ کے اہتمام کے لئے وزیر داخلہ کا شکریہ ادا کیا۔
داخلی امور کے وزراء مملکت جناب نتیہ آنند رائے اور جناب جی کشن ریڈی کے علاوہ قومی سلامتی کے مشیر جناب اجیت ڈووال، مرکزی خارجہ سیکریٹری جناب راجیو گوآبا اور دیگر سینئر افسران بھی اس موقع پرموجود تھے۔
مرکزی وزیر داخلہ جناب امت شاہ 8 جولائی 2019 کو نئی دہلی میں را کے سکبدوش ہونے والے سیکریٹری انل کمار دھسمانہ کی عزت افزائی کرتے ہوئے۔
مرکزی وزیر داخلہ جناب امت شاہ 8 جولائی 2019 کو نئی دہلی میں انٹلی جنس بیورو کے سکبدوش ہونے والے ڈائریکٹر جناب راجیو جین کی عزت افزائی کرتے ہوئے۔
مرکزی وزیر داخلہ جناب امت شاہ 8 جولائی 2019 کو نئی دہلی میں انٹلی جنس بیورو کے سکبدوش ہونے والے ڈائریکٹر جناب راجیو جین کی عزت افزائی کرتے ہوئے تصویر میں قومی سلامتی کے مشیر جناب اجیت ڈووال، را کے سبکدوش ہونے والے سیکریٹری جناب انل کمار دھسمانہ، داخلی امور کے وزیرمملکت جناب جی کشن ریڈی اور جناب نتیہ نند رائے ،داخلہ سیکریٹری جناب راجیو گوآبا کو دیکھاجاسکتا ہے۔
۔۔۔۔۔۔۔۔۔۔۔
U- 2954
(Visitor Counter : 96
صحت اور خاندانی بہبود کی وزارت
حکومت ہند بلیک فنگس مرض کے علاج کے واسطے ایمفوٹیریسن۔ بی اینٹی فنگل ڈرگ کی سپلائی اور دستیابی میں اضافے کے لئے فعال طریقے سے ہر طرح کی کوششیں کررہی ہے
ملک کے اندر دوا تیار کرنے کے لئے پانچ مزید مینوفیکچررز کو لائسنس دیئے گئے
موجودہ پانچ دوا ساز کمپنیاں اپنے پروڈکشن میں کافی اضافہ کررہی ہیں
نئی دہلی، 21 مئی 2021، حکومت ہند ’’مکمل حکومت‘‘ کے نظریئے ساتھ کووڈ۔ 19 کے بندوبست کے لئے ادویات اور جانچ کے ساز و سامان کی حصولیابی میں ریاستوں اور مرکز کے زیر انتظام خطوں کی مدد کررہی ہے۔ اپریل 2020 سے ہی مرکزی حکومت مختلف ادویات ، طبی آلات، پی پی ای کٹس، ماسک وغیرہ کی خاطر خواہ دستیابی کو یقینی بنانے کے لئے ریاستوں اور مرکز کے زیر انتظام خطوں کی فعال طریقے سے مدد کررہی ہے۔
حال ہی میں کئی ریاستوں اور مرکز کے زیر انتظام خطوں سے کووڈ کے مریضوں میں میوکور مائیکوسز، جسے عام زبان میں بلیک فنگس کہا جاتا ہے، کے مرض کے معاملات کی تعداد میں اضافے کی اطلاعات ملی ہیں۔ بلیک فنگس مرکز کے علاج میں استعمال ہونے والےی اینٹی فنگل دوا ایمفو ٹیریسن ۔ بی کی کمی بھی اطلاع ملی ہے۔
فارماسیوٹیکلز کے محکمے اور امور خارجہ کی وزارت کے ساتھ مرکزی وزارت صحت ایمفو ٹیریسن بی ڈوا کے گھریلو پروڈکشن میں خاطر خواہ اضافہ کرنے کے لئے فعال کوششیں کررہی ہے۔عالمی مینوفیکچرر ز سے حصولیابی کے ذریعہ دوا گھریلو دستیابی میں اضافے کے لئے مرکزی حکومت نے بھی موثر کوششیں کی ہیں۔
ملک میں اس وقت ایمفو ٹیریسن ۔ بی کے پانچ مینوفیکچررز اور ایک درآمد کار ہیں۔
- بھارت سیرمز اینڈ ویکسین لمیٹیڈ
- بی ڈی آر فارماسیوٹیکلز لمیٹیڈ
- سن فارما لمیٹیڈ
- سپلا لمیٹیڈ
- لائف کیئر انووویشنز
- مائلن لیبس 
ماہ اپریل 2021 میں ان کمپنیوں کی پروڈکشن صلاحیت بہت محدود تھی۔ لیکن حکومت ہند کی مدد سے یہ گھریلو دوا ساز کمپنیاں مجموعی طور پر مئی 2021 میں ایمفوٹیریسن بی کی 163752 شیشیاں تیار کرے گی۔ ماہ جون میں اس پروڈکشن میں مزید اضافہ کرکے 255114 شیشیاں کردیا جائے گا۔
اس کے علاوہ اس اینٹی فنگل دوا کی گھریلو دستیابی میں درآمد کے ذریعہ اضافے کی کوششیں کی جارہی ہیں۔ مئی 2021 میں ایمفوٹیریسن بی کی 363000 شیشیاں درآمد کی جائیں گی۔ اس کے نتیجے میں ملک میں گھریلو پروڈکشن کو ملاکر مجموعی دستیابی 526752 شیشیاں ہوجائیں گی۔
ماہ جون 2021 میں 315000 شیشیاں درآمد کی جائیں گی۔ اس طرح گھریلو سپلائی سمیت ایمفوٹیریسن بی کی ملک میں دستیابی بڑھ کر 570114 شیشیاں ہوجائے گی۔
مرکزی وزارت صحت کی فعال کوششوں کے نتیجے میں ملک کے اندر اینٹی فنگل دوا تیار کرنے کے لئے پانچ مزید دوا ساز کمپنیوں کو لائسنس دیئے گئے ہیں:
- نیٹکو فارماسیوٹیکلز ، حیدر آبا
- ایلمبیک فارماسیوٹیکلز، ودودرہ
- گوفک بایو سائنسز لمیٹیڈ گجرات
- ایمکیور فارماسیوٹیکلز ، پنے
- لائکا، گجرات
مجموعی طور پر یہ کمپنیاں جولائی 2021 سے ایمفوٹیریسن بی کی ماہانہ ایک لاکھ گیارہ ہزار شیشیاں تیار کرنا شروع کریں گی۔ مرکزی وزارت صحت اور فارما سیوٹیکلز کا محکمہ مل کر اس پروڈکشن کا کچھ حصہ اس سے پہلے تیار کرانے کے لئے ان پانچ دوا ساز کمپنیوں کو فعال طریقے سے سہولت فراہم کرا رہے ہیں تاکہ جون 2021 میں اضافی سپلائی شروع کی جاسکے۔
اس کے علاوہ مرکزی وزارت صحت ، وزارت خارجہ کے تعاون سے فعال طریقے سے ایسے عالمی وسائل کا پتہ لگا رہی ہے جہاں سے ایمفوٹیریسن بی دوا درآمد کی جاسکے۔ مرکزی وزارت صحت ایسی دیگر اینٹی فنگل ادویات کی حصولیابی کی کوشش بھی کررہی ہے، جن کو بلیک فنگس کے علاج میں استعمال کیا جاسکے۔
۔۔۔۔۔۔۔۔۔۔۔
ش ح۔ا گ۔ن ا۔
U-4697
(Visitor Counter : 213
سٹرک ٹرانسپورٹ اور شاہراہوں کی وزارت
جناب نتن گڈکری نے شمال مشرقی خطے کے لئے مجموعی طورپر 1.6لاکھ کروڑ روپے کی لاگت والے نئے پروجیکٹوں کا اعلان کیا
سڑک ٹرانسپورٹ اور قومی شاہراہ کے مرکزی وزیر جناب نتن گڈکری نے آج شمال مشرقی خطے میں کل 1.6لاکھ کروڑ روپے کی لاگت والے مجوزہ نئے پروجیکٹوں کو منظوری دینے کا اعلان کیا۔آسام کے گوہاٹی میں شمال مشرقی خطے میں قومی شاہراہ پروجیکٹوں کے جائزے کی اختتامی اخباری کانفرنس میں انہوں نے کہا کہ اِن پروجیکٹوں میں سڑک، روپ وے، آر او بی، برہمپوتر ندی اور دیگر آبی اِکائیوں پر بڑے پل شامل ہیں۔ جناب گڈکری نے کہا کہ تریپورہ کے اُدے پور اور آسام کے سِلچر میں ملٹی مادل لاجسٹکس پارک بھی تجویز کئے گئے ہیں۔
جناب گڈکری نے کہا کہ جناب وزیر اعظم نریندر مودی کی دور اندیشانہ قیادت میں ہم شمال مشرقی ہندوستان میں کنکٹی وٹی کی کمی کو پورا کرنے اور اس خطے میں ٹرانسپورٹ کے بنیادی ڈھانچے کو رفتار دینے کی سمت میں کام کررہے ہیں۔
مرکزی وزیر نے کہا کہ تقریباً 50 وے سائیڈ سہولتیں اور 50ویو پوائنٹس بھی تیار کئے جارہے ہیں۔انہوں نے کہا کہ ایک بار تعمیری کام مکمل ہوجانے پر اِن سے شمال مشرقی خطے میں سیاحت کے شعبے اور معیشت کو قابل ذکر فروغ حاصل ہوگا۔
وزیراعظم کا دفتر
وزیراعظم نےویڈیوپیغام کے ذریعہ بنگلورو میں بوش اسمارٹ کیمپس افتتاح کے موقع پر لوگوں سے خطا ب کیا
تکنیک اور اختراع میں مزید سرمایہ کاری ضروری ہے
ہندوستان کی ترقی روز بروز سبز تر ہورہی ہے
ڈیجیٹل انڈیا کے ہمارے وژن میں حکومت کے ہر پہلو کے ساتھ ٹکنالوجی کو مربوط کرنا بھی شامل ہے ۔ میں دنیا سے اپیل کررہا ہوں کہ وہ ان مواقع سے فائدہ اٹھائیں اور ہمارے ملک میں سرمایہ کاری کریں
آج بوش اتنا ہی ہندوستانی ہےجتنا کی یہ جرمن ہے۔یہ جرمن انجینئرنگ اور ہندوستانی توانائی کی ایک شاندار مثال ہے
وزیراعظم جناب نریندر مودی نے ایک ویڈیو پیغام کے ذریعہ بوش انڈیا کے ہندوستان میں اپنی موجودگی کے 100 سال مکمل ہونے کےموقع پر لوگوں سے خطاب کیا ۔
شروع میں وزیراعظم نے بوش انڈیا کو ہندستان میں اپنی موجودگی کےسو سال مکمل کرنے پر مبارک باد پیش کی اور ہندستان کی آزادی کے 75 سال کے موقع پر ہونے والی تقریب کی خصوصی اہمیت کا بھی ذکر کیا۔ اس موقع پر انہوں نے بوش اسمارٹ کیمپس کے افتتاح پر بھی روشنی ڈالی۔ وزیراعظم نے کہاکہ یہ کیمپس یقینی طور پر ہندستان اور دنیا کے لئے مستقبل کی مصنوعات اور حل کو تیار کرنے میں پیش پیش رہے گا ۔ وزیراعظم نے اکتوبر 2015 کو چانسلر مرکل کے ساتھ بنگلورو میں بوش سہولت کے اپنے دورے کو بھی یاد کیا۔
موجودہ وقت کو ٹکنالوجی کا دور قرار دیتے ہوئے اور وبا کے دور میں ٹکنالوجی کے استعمال کے فائدہ کو اجاگر کرتے ہوئے وزیراعظم نے کہاکہ ٹکنالوجی اور اختراع میں مزید سرمایہ کاری ضروری ہے۔ اختراع اور اس کی توسیع کے لئے بوش کے کا م کی ستائش کرتے ہوئے وزیراعظم نے پائیداریت کی ضرورت کو اجاگر کیا۔ اس موقع پر وزیراعظم نے کہاکہ ہندستان کی نمو گزشتہ 8 سالوں میں شمسی توانائی کی نصب کردہ صلاحیت میں تقریباً بیس گنا اضافے کے ساتھ سبز تر ہوتی جارہی ہے۔ وزیراعظم نے ہندوستان اور بیرون ممالک دونوں میں کاربن کے اخراج میں تخفیف کے حصول کے لئے بوش کی کامیابی کی ستائش کی۔
وزیراعظم نے کہاکہ آج ہندستان تیزی سے ترقی کرنے والی بڑی معیشتوں میں سے ایک ہے ۔ گزشتہ دو سالوں میں سرمایہ کاری میں اضافہ ہوا ہے ۔ انہوں نے مزید کہا کہ ہمارے نوجوانوں کی بدولت ہمارا اسٹارٹ اپ ایکو سسٹم دنیا میں سب سے بڑے نظام میں سے ایک ہے۔ ٹکنالوجی کی دنیا میں بہت سارے مواقع ہیں۔ حکومت ہند ہر گاؤں پر تیز رفتار انٹرنیٹ خدمات کی فراہمی کے لئے کام کررہی ہے۔ ڈیجٹیل انڈیا کے ہمارے ویژن حکومت کے ہر پہلو کے ساتھ ٹکنالوجی کو مربوط کرنا بھی شامل ہے۔ میں دنیا سے اپیل کررہا ہوں کہ وہ ان مواقع سے فائدہ اٹھائیں اور ہمارے ملک میں سرمایہ کاری کریں۔
اس اہم موقع پر وزیراعظم نے بوش انڈیا سے ہندوستان میں مزید کام کرنے کی اپیل کی۔ انہوں نے اپنی اختتامی تقریر میں کہا کہ آنے والے پچیس سالوں کے لئے اہداف طے کریں جو آپ کی ٹیم کرسکتی ہے ۔ سو سال پہلے بوش انڈیا ہندستان میں جرمن کی کمپنی کے طور پرآئی تھی لیکن آج وہ اتنی ہی ہندستانی ہے جتنا کہ یہ جرمن۔ یہ جرمن انجینئرنگ اور ہندستانی توانائی کی ایک شاندار مثال ہے۔ یہ شراکت داری تیزی سے ترقی کے لئے جاری رہےگی۔